
Ajutise komisjoni moodustamine

1. Asjaolud ja menetluse käik

Narva Linnavolikogu võttis 26.03.2015. a vastu otsuse nr 26 „Narva Peetri Kooli liitmine Narva 6. Kooliga“, mille kohaselt liidetakse Narva Peetri Kool alates 31.08.2015. a Narva 6. Kooliga ja Narva 6. Kooli tegevus korraldatakse alates 01.09.2015. a aadressil Paul Kerese 22, Narva asuvas hoones. Kooskõlas otsuse punktiga 3.3 peab Narva Linnavalitsus tegema otsuse täitmiseks vajalikke tegevusi. Narva Linnavolikogu otsuse täitmiseks vajalike tegevuste ja toimingute teostamiseks moodustatakse Narva Linnavalitsuse juures ajutine komisjon, mille koosseisu kuuluvad Narva linnapea, Narva Peetri Kooli ja Narva 6. Kooli juhid ning Kultuuriosakonna teenistujad.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Narva linna põhimääruse punkti 5.7.3 alusel moodustatakse linnavalitsuse ajutisi komisjone linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb ülesande täitmisega.

3. Otsus

Moodustada Narva Linnavalitsuse ajutine komisjon Narva Linnavolikogu 26.03.2015. a otsuse nr 26 „Narva Peetri Kooli liitmine Narva 6. Kooliga“ täitmiseks vajalike tegevuste ja toimingute tegemiseks koosseisus:
	Eduard East
	-
	Narva linnapea, komisjoni esimees

	Jekaterina Golubtsova
	-
	Narva 6. Kooli direktor

	Jelizaveta Tšertova
	-
	Narva Peetri Kooli direktori kt

	Viktoria Lutus
	-
	Narva Linnavalitsuse Kultuuriosakonna juhataja

	Larissa Degel
	-
	Narva Linnavalitsuse Kultuuriosakonna juhataja asetäitja

	Ljudmila Moissejeva
	-
	Narva Linnavalitsuse Kultuuriosakonna pearaamatupidaja

	Vladislav Iljin
	-
	Narva Linnavalitsuse Kultuuriosakonna referent                          

	Ljudmila Aleksejeva
	-
	Narva Linnavalitsuse Kultuuriosakonna insener


4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                  korralduse teatavakstegemise päevast arvates.
4.2 Korraldus jõustub seadusega sätestatud korras.

